****

**REPUBLIKA   HRVATSKA**
**SISAČKO - MOSLAVAČKA ŽUPANIJA**
**OPĆINA LIPOVLJANI**

**OPĆINSKI NAČELNIK**

**KLASA: 112-01/21-01/01**
**URBROJ: 2176/13-02-21-01**
**Lipovljani, 06. kolovoz 2021. godine**

Na temelju Odluke o financiranju Ministarstva rada, mirovinskog sustava, obitelji i socijalne politike KLASA: 910-04/21-06/8, URBROJ: 524-07-02-01-01/5-21-11, od 03. svibnja 2021. godine, te Ugovora o dodjeli bespovratnih sredstava „Zaželi – program zapošljavanja žena-Faza II“, Kodni broj: UP.02.1.1.13.0438 i članka 47. Statuta Općine Lipovljani („Službeni vjesnik“ 14/21), Općinski načelnik Općine Lipovljani, dana 06. kolovoza 2021. godine, objavljuje

**OGLAS**

**za prijam u radni odnos na određeno vrijeme za radno mjesto Radnica za pružanje usluga potpore i podrške osobama starije životne dobi u nepovoljnom položaju, na određeno vrijeme,  u sklopu projekta „ZAŽELI I OSTVARI II“- programa zapošljavanja žena Općine Lipovljani – financiranog iz sredstava Europskog socijalnog fonda**

Općina Lipovljani raspisuje oglas za radno mjesto:

1. RADNICA za pružanje usluga POTPORE I PODRŠKE OSOBAMA STARIJE ŽIVOTNE DOBI U NEPOVOLJNOM   POLOŽAJU u sklopu projekta „ Zaželi i ostvari II“ kroz program „ZAŽELI - program zapošljavanja žena- Faza II (UP.02.1.1.13) - **15 izvršiteljica**

2. Vrsta zaposlenja: radni odnos na određeno - 12 mjeseci, uz obvezni probni rad od 3 mjeseca,

3. Radno vrijeme: puno radno vrijeme

4. Mjesto rada:  poslovi će se obavljati na području Općine Lipovljani

5. Opis poslova:

* Pomoć u obavljanju svakodnevnih kućanskih poslova
* Pomoć pri oblačenju, svlačenju i održavanju osobne higijene
* Pomoć u pripremi obroka u kućanstvima korisnika
* Podrška korisnicima kroz razgovor i druženje, te uključivanje u društvo
* Pomoć i posredovanje u ostvarivanju različitih prava (dostava i plaćanje računa, dostava lijekova, namirnica, pomagala i slično)

6.   Kandidati moraju ispunjavati sljedeće uvjete za prijam u radni odnos:

* punoljetnost
* hrvatsko državljanstvo
* najviše završena srednja škola,
* vode se u evidenciji nezaposlenih HZZ-a s posebnim naglaskom na starije od 50 godina, žene s invaliditetom, žrtve trgovanja ljudima, žrtve obiteljskog nasilja, azilantice, mlade žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl., liječene ovisnice o drogama i alkoholu, povratnice s odsluženja zatvorske kazne unazad 6 mjeseci, pripadnice romske nacionalne manjine, beskućnice, osobe slabijeg imovinskog stanja

7.   Uz obrazac prijave kandidati su dužni priložiti:

1. Prijava za radnice,
2. Životopis,
3. Potvrda Hrvatskog zavoda za zapošljavanje (izdana nakon datuma objave oglasa)
4. Preslika osobne iskaznice,
5. Preslika dokaza o završenoj školi,
6. Izjava o pristanku na Program osposobljavanja,
7. Uvjerenje da se protiv osobe ne vodi kazneni postupak (ne starije od 6 mjeseci),

NAPOMENA:

Odabrane kandidatkinje obvezne su pohađati i završiti program osposobljavanja.

Urednom prijavom se smatra prijava koja sadržava sve podatke i priloge navedene u oglasu. Osoba koja nije podnijela pravodobnu i urednu prijavu ili ne ispunjava formalne uvjete iz oglasa, ne smatra se kandidatom prijavljenim na natječaj.

Isprave koje se prilažu u neovjerenoj preslici potrebno je prije potpisivanja ugovora o radu predočiti u izvorniku.

Podaci o plaći: Plaća radnica za pružanje potpore i podrške osobama starije životne dobi u nepovoljnijem položaju je minimalna plaća propisana Zakonom o minimalnoj plaći („Narodne novine„ 118/18) i Uredbom o visini minimalne plaće za 2021. godinu.

Osobe koje se prijavljuju na oglas dužne su dostaviti svoju prijavu na adresu:

Obrazac prijave zajedno sa svim prilozima potrebno je dostaviti u zatvorenoj koverti s naznakom:**“Zaželi i ostvari II“ na adresu: Općina Lipovljani, Trg hrvatskih branitelja 3, 44322 Lipovljani, poštom ili osobno.**

O izboru kandidata koji ispunjavaju tražene uvjete, podnositelji prijava bit će obaviješteni u zakonskom roku.

Ovaj oglas objavit će se na oglasnoj ploči Hrvatskog zavoda za zapošljavanje – Područni ured Kutina- Ispostava Novska, i na mrežnim stranicama Općine Lipovljani.

                                                                                                                 **Općinski načelnik**

**Nikola Horvat, v.r.**

**Kontakti za više informacija:**

**Općina Lipovljani**
Trg hrvatskih branitelja 3
44322 Lipovljani
Tel: 044/676 004

info@lipovljani.hr

**Oglas je aktivan od 07.-16. kolovoza 2021. godine**